PATVIRTINTA

 Vilniaus rajono savivaldybės

 administracijos direktoriaus

 2024 m. rugsėjo 9 d.

 įsakymu Nr. A27(1)-1205

 Priedas Nr. 4

**Vilniaus rajono savivaldybės administracijos Dūkštų seniūnijos**

**2023 m. veiklos ataskaita**

1. **Vilniaus rajono savivaldybės administracijos Dūkštų seniūnijos 2023-tųjų metų ataskaita.**

1.1. Seniūnijos trumpa charakteristika.

Vilniaus rajono savivaldybės administracijos Dūkštų seniūnija (toliau – Seniūnija) – savivaldybės administracijos struktūrinis teritorinis padalinys, jos filialas, veikiantis Vilniaus rajono Dūkštų seniūnijos aptarnaujamos teritorijos dalyje.

Dūkštų seniūnija yra Vilniaus rajone, Neries dešiniajame krante. Ribojasi su Vilniaus rajono Sudervės ir Maišiagalos bei Širvintų ir Elektrėnų rajonų seniūnijomis.

Dūkštų seniūniją sudaro 49 kaimai. Didžiausi iš jų: Brinkiškės, Dūkštos, Geisiškės, Verkšionys. Seniūnija yra žinoma savo istorija, nuostabiu ir turtingu kraštovaizdžiu, miško gėrybėmis ir vandens telkiniais.

Pačias Dūkštas puošia 1850 – 1856 m. statyta akmeninė neogotikinė Šv. Onos bažnyčia. Ją projektavo kunigai Pijorai dėl ko ir pats miestelis gyventojų dažnai vadinamas Pijorų Dūkštomis. Šalia bažnyčios veikia senosios kapinės, kuriuose palaidoti Pijorų kunigai.

Seniūnijos teritorijoje pačioje gražiausioje Neries atkarpoje įsteigtas Neries regioninis parkas, gamtos kultūros paveldui išsaugoti. Labiausiai lankoma Neries regioninio parko vieta yra Dūkštų ąžuolyno pažintinis takas, kuriame šiais metais buvo vykdomi rekonstrukcijos darbai. Dūkštų ąžuolynas – tai pats didžiausias ir vienas seniausių natūralių ąžuolynų visoje Lietuvoje, kuriame galima rasti daugybė retų ir nykstančių rūšių gyvūnų, augalų, grybų bei kerpių.

Dūkštų seniūnijoje veikia Vilniaus r. Avižienių gimnazijos Dūkštų pagrindinio ugdymo skyrius, Vilniaus rajono šeimos ir vaiko gerovės centras, VRSCB Dūkštų struktūrinis padalinis, NKC Dūkštų skyrius, Dzūkijos-Suvalkijos saugomų teritorijų direkcijos Neries regioninio parko grupė, neogotikinė Šv. Onos bažnyčia, Šv. kankinio Jurgio Nugalėtojo cerkvė, 3 parduotuvės, UAB „Airėnai“ – metalo gamyba, UAB „Smelinga“ – krovininio transporto ir statybinės technikos nuoma, UAB „Muilas“ - muilo ir kosmetikos gamyba UAB „[J&S Gėlės](https://www.registrucentras.lt/jar/paieska/k.php?kod=302685709&p=1)“, privatus vaikų darželis MB „Terlius“, UAB „Jojimo centras Žirgas“ – jojimo paslaugos, šaudykla „TGR Lithuania“, restoranas „Food in the Wood“, kavinė „Pušynėlis“, Bistro „Po palmėmis“, „Ąžuolyno virtuvė“.

1.2. Seniūnijos gyventojų pokyčiai per metus:

VĮ ,,Registrų centras“ duomenimis 2023 m. gruodžio 31 d. Dūkštų seniūnijoje deklaravusių gyvenamąją vietą gyventojų skaičius – 2264.

|  |  |  |  |
| --- | --- | --- | --- |
| **Seniūnijos gyventojai pagal pagrindines amžiaus** **grupes** | **2022-tųjų metų skaičius** | **2023-ųjų metų skaičius** | **Pokytis (- +)** |
| **Gyventojų skaičius (iš viso)** | 2183 | 2264 | +81 |
| **Gyvenamąją vietą deklaravo:** |  |  |  |
| Iki 18 metų | 416 | 417 | +1 |
| 18-45 metų | 840 | 872 |  +32 |
| 45-65 metų | 625 | 659 | +34 |
| 65-85 metų | 268 | 283 | +15 |
| Nuo 85 metų | 34 | 33 | -1 |
| **Darbingo amžiaus** | 1465 | 1531 | +66 |
| **Pensinio amžiaus** | 302 | 316 | +14 |
| **Vienišų nusenusių** | 5 | 6 | +1 |
| **Daugiau nei 65 m. amžiaus** | 302 | 316 | +14 |
| **Suaugusiųjų neįgaliųjų** | 48 | 45 | -3 |
| **Vaikų su negalia iki 18 m.** | 7 | 7 | 0 |
| **Darbingo amžiaus neįgaliųjų** | 13 | 14 | +1 |
| **Šeimų patiriančių socialinę atskirtį sk.** | 8 | 5 | -3 |
| **Gimė** | 11 | 14 | +3 |
| **Mirė** | 25 | 22 | -3 |
| **Seniūnijos mokyklose, darželiuose besimokančių skaičius:** |  |  |  |
| Vilniaus r. Avižienių gimnazijos Dūkštų pagrindinio ugdymo skyrius  | 15 | 11 | -4 |
| Vilniaus r. Avižienių gimnazijos Dūkštų pagrindinio ugdymo skyriaus ikimokyklinė grupė „Bitutės“ | 14 | 19 | +5 |
| Vilniaus r. Avižienių gimnazijos Dūkštų pagrindinio ugdymo skyriaus priešmokyklinė grupė „Drugeliai“ | 13 | 12 | -1 |

1.3. Seniūnija, jos darbuotojai, seniūnaitijos (įgyvendinti darbai per metus).

Dūkštų seniūnija yra Vilniaus rajono savivaldybės administracijos struktūrinis teritorinis padalinys, veikiantis Vilniaus rajono aptarnaujamos teritorijos dalyje. Seniūnijos aptarnaujamos ribos nustatomos Vilniaus rajono savivaldybės tarybos. Savo veiklą Vilniaus rajono savivaldybės administracijos Dūkštų seniūnija siekia aktyvinti kultūrinį, sportinį, turistinį bei dvasinį gyvenimą, saugoti ir puoselėti dvasines, istorines vertybes, krašto tradicijas, telkti bendruomenę bendroms akcijoms, renginiams, šventėms, mažinti seniūnijos gyventojų socialinę atskirtį.

Dūkštų seniūnijos personalą sudarė 10,5 etato, dirbo 11 darbuotojų, iš jų administracinį darbą dirbo 5 darbuotojai.

Seniūnė – Honorata Masalskienė;

Vyriausioji raštvedė - Kristina Jančevska;

Vyresnioji finansininkė – Renata Michalkevič;

Vyresnioji socialinio darbo organizatorė – Irena Stankevič;

Vyresnioji žemės ūkio specialistė – Rita Giliun;

Vyresnioji specialistė – Regina Mlynska;

Kapinių prižiūrėtojai – Valentyna Stary ir Marijan Šidlovskij;

Valytoja – Ana Jodka;

Kiemsargiai – Stanislav Šarinskij, Feliks Stankevič ir Stanislav Dachnevič.

**Dūkštų seniūnija suskirstyta į 5 seniūnaitijas, yra išrinkti 5 seniūnaičiai:**

**Dūkštų** (Adomčiškių k., Buivydų k., Daubarų k., Dūkštų k., Kačergiškių k., Klimoniškių k., Moliūnų k., Trečiokiškių k.) – seniūnaitis Artur Stanevič;

**Brinkiškių** (Brinkiškių k.) – seniūnaitis Aleksandr Kardis;

**Geisiškių** (Aliejūnų k., Europos k., Geisiškių k., Grabijolų k., Maskviškių k., Miežionių k., Padvarių k., Pakalnių k., Pūstelnikių k., Rokiškių k.) – seniūnaitė Teresa Brazulevič;

**Airėnų I** (Airėnų I k., Airėnų II k., Antakalnių k., Bagotėlių k., Balčiūniškių k., Bielazariškių k., Bradeliškių k., Karmazinų k., Molynės k., Rusėnų k., Verkšionių k.) – seniūnaitė Lilia Savko;

**Paąžuolių** (Babrukiškių k., Genių k., Giesvės k., Kazliškių k., Kryžinės k., Levydonių k., Marijoniškių k., Medviediškių k., Paąžuolių k., Papokšės k., Pietuškių k., Sarginės k., Staikiškių k., Šiauliškių k., Tintiniškių k., Užugiesvių k., Vėlybniškių k., Vydautiškių k., Zakariškių k.)– seniūnaitis Valerijan Pavilovič.

Seniūnaičiai atstovauja seniūnaitijų gyventojų interesams, padeda sprendžiant seniūnijos problemas, sueigose sprendžia aktualius klausimus dėl kelių tiesimo ir remonto, skatina seniūnaitijų gyventojus prižiūrėti gyvenamosios vietovės teritoriją bei padeda organizuojant gyventojų apklausas ir kultūrinius renginius.

1.4. Viešųjų darbų programa (panaudotos lėšos, įdarbintų žmonių sk., įvykdyta veikla per metus).

Panaudota 5 077,08 Eur užimtumo didinimo programos įgyvendinimui. Buvo įdarbinti 2 seniūnijos gyventojai, kurie atliko teritorijos tvarkymo darbus seniūnijos teritorijoje.

1.5. Komunaliniai darbai (įgyvendinti darbai, panaudotos lėšos, svarbiausios problemos per metus).

Komunalinio ūkio darbams buvo panaudota:

* 1 857,35 Eur medžių pjovimui Airėnų II k., Aliejūnų k., Dūkštų k.;
* 3 500,00 Eur atliekų išvežimui iš kapinių ir seniūnijos administracinio pastato, bešeimininkių atliekų (padangų) išvežimui.

Už Vilniaus rajono savivaldybės skirtas lėšas buvo atlikta:

* Sosnovskio barščių naikinimo darbai Maskviškių k., Geisiškių k., Europos k., Rokiškių k., Padvarių k., Vėlybniškių k., Miežionių k. pakelėse ir Padvarių k. valstybinėje žemėje – 3 936,86 Eur.

Svarbiausios problemos yra vandentiekio ir nuotekų tinklų renovavimo bei nuotekų valymo įrenginių rekonstrukcijos poreikis seniūnijos kaimuose.

2021 m. parengtas vandentiekio ir nuotekų šalinimo tinklų bei nuotekų valymo įrenginių Dūkštų k. Dūkštų sen. Vilniaus r. statybos projektas. 2023 m. liepos mėn. įvyko susitikimas su Dūkštų kaimo gyventojais dėl geriamojo vandens tiekimo ir nuotekų tvarkymo tinklų plėtros Dūkštų kaime. 2023 m. lapkričio mėn. pasirašytos sutartys su Dūkštų k. gyventojais dėl prisijungimo prie vandens tiekimo ir nuotekų surinkimo infrastruktūros.

1.6. Visuomeninės paskirties teritorijų, poilsinių zonų, parkų ir kt., sutarčių dėl laikinų prekybos nuomos vietų (kioskai), prekybos aikštelių, prekybos ir paslaugų vietų ir kt. pokytis per metus:

|  |  |  |  |
| --- | --- | --- | --- |
| **Pavadinimas** | **2022-tųjų metų skaičius** | **2023-ųjų metų skaičius** | **Pokytis (- +)** |
| Visuomeninės paskirties teritorijos | 1 | 1 | 0 |
| Prekybos aikštelės | 0 | 0 | 0 |

1.7. Kelių priežiūra (įgyvendinti darbai, panaudotos lėšos, svarbiausios problemos per metus).

Kelių priežiūros darbams panaudota **380 795,91** Eur. Atlikti šie darbai:

* VL9206 Geisiškių k., Pievų g. asfaltbetonio dangos įrengimas (90 727,64 Eur);
* VL2931 Privažiuojamasis kelias prie sodybos nuo kelio 5221 Dūkštos-Paąžuoliai važiuojamosios dalies su žvyro danga tvarkymas (16 252,75 Eur);
* VL2923 Privažiuojamasis kelias prie laukų nuo Trečiokiškės, važiuojamosios dalies su žvyro danga tvarkymas (35 774,16 Eur);
* VL9203 Brinkiškių g., Brinkiškių k. važiuojamosios dalies su žvyro danga tvarkymas (43 878,46 Eur);
* VL2910 Geisiškės-Maskiviškės kelio važiuojamosios dalies su žvyro danga tvarkymas (59 544,16 Eur);
* VL9222 Vilniaus g., Verkšionių k., VL9209 Vilniaus g., Airėnų II k. kelio važiuojamosios dalies su žvyro danga tvarkymas (67 802,40 Eur);
* VL2906 Privažiuojamasis kelias prie Padvarių nuo kelio VL2903 Pakalniai-Padvariai važiuojamosios dalies su žvyro danga tvarkymas (19 320,60 Eur);
* VL9224 Tintiniškių g., Babrukiškių k, VL9225 Tintiniškių g., Tintiniškių k. važiuojamosios dalies su žvyro danga tvarkymas (42 837,19 Eur);
* Asfaltbetonio dangos pažaidų taisymas (duobių remontas) Geisiškių k., Dūkštų k., Miežionių k. (4 658,55 Eur);
* Lyginami greideriu visi kaimo keliai (11 447,40 Eur).

Svarbiausia problema yra skirtų lėšų trūkumas vietinės reikšmės kelių ir gatvių priežiūrai bei remontui. Seniūnijos balanse yra apie 61 km žvyrkelių. Didėjant gyventojų skaičiui keliams ir gatvėms reikalinga intensyvesnė priežiūra bei kapitalinis remontas, dėl ko didėja lėšų poreikis.

1.8 Apšvietimo įrengimas/atnaujinimas.

|  |  |  |
| --- | --- | --- |
| **Naujai įrengta apšvietimo tinklų atkarpa metrais** | **Atnaujinta apšvietimo stulpų (vnt.)** | **Naujai įrengtų apšvietimo stulpų (vnt.)** |
| Geisiškių k., Pievų g., 300 m. | - | 6 vnt. |
| Daubarų k., 600 m. | - | 20 vnt. |

2023 m. Vilniaus rajono savivaldybės administracija įvykdė Vilniaus r. Dūkštų seniūnijos gatvių apšvietimo modernizavimo projektą finansuojama iš Europos regioninio plėtros fondo. Projekto metu padidintas seniūnijos gatvių apšvietimo sistemos energetinis efektyvumas ir užtikrintas kokybiškas gatvių apšvietimas. Įdiegtos modernios ir efektyvios apšvietimo bei valdymo priemonės. Apšvietimo infrastruktūros modernizavimas įvykdytas Ąžuolynų g., Dūkštų g., J. Dembinskio g., Kernavės g., Pijorų g., Vilniaus g., V. Sirokomlės g. Dūkštų k. ir Gėlių g., Mokyklos g., Pievų g. Geisiškių k.

1.9. Seniūnijos teikiamos viešosios paslaugos gyventojams (svarbiausia informacija, išduoti dokumentai per metus).

|  |  |  |  |
| --- | --- | --- | --- |
| **Dokumento pavadinimas** | **2022-tųjų metų dokumentų skaičius** | **2023-ųjų metų dokumentų skaičius** | **Pokytis (- +)** |
| Leidimai laidoti | 30 | 32 | +2 |
| Charakteristikos, pažymos apie šeimos sudėtį | 25 | 13 | -12 |
| Deklaravo gyvenamąją vietą | 86 | 102 | +16 |
| Išregistruota | 4 | 3 | -1 |
| Išduota pažymų apie deklaruotą gyvenamąją vietą | 70 | 81 | +11 |
| Atlikta notarinių veiksmų | 3 | 4 | +1 |

1.10. Socialinis darbas (svarbiausia informacija, išmokos, dokumentai per metus).

Dūkštų seniūnijoje socialinio būsto nėra.

Dėl kibernetinės atakos neturime duomenų už 2023 metus.

|  |  |  |
| --- | --- | --- |
| **Išmokų pavadinimas** | **2022-aisiais metais išmokėta arba (ir) skaičius (Eur. arba (ir) sk.)** | **2023-aisiais metais išmokėta arba (ir) skaičius (Eur. arba (ir) sk.)** |
| Išmokos vaikams | 442768,93 Eur |  - |
| Gauna nemokamą maitinimą | 32 asm. | - |
| Vienkartinių pašalpų | 33 365,00 Eur | - |
| Socialinių pašalpų | 115 722,62 Eur |  - |
| Laidojimo pašalpų | 5 632,00 Eur |  - |
| Parama mokinių reikmenims įsigyti | 2 944,00 Eur | - |
| **Iš viso:** | 600 432,55 Eur |  - |

|  |  |  |
| --- | --- | --- |
| **Dokumento pavadinimas** | **2022-tųjų metų dokumentų sk.** | **2023-ųjų metų dokumentų sk.** |
| Gauta ir registruota prašymų dėl vienkartinių pašalpų | 25 | 32 |
| Gauta ir registruota prašymų dėl mokinio reikmenų pirkimo ir nemokamo maitinimo | 20 | 11 |
| Gauta ir registruota prašymų dėl išmokų vaikui | 60 | 38 |
| Gauta ir registruota prašymų dėl socialinių paslaugų | 1 | 14 |
| Gauta ir registruota prašymų dėl socialinės pašalpos | 227 | 247 |
| Prašymai dėl maisto produktų | 79 | 98 |
| Gauta ir registruota prašymų dėl vienkartinės pašalpos | 436 | 3\* |

\* vienkartinė išmoka vaikui.

1.11. Žemės ūkis (svarbiausia informacija, įgyvendinti darbai per metus).

|  |  |  |  |
| --- | --- | --- | --- |
| **Darbų pavadinimas** | **2022-tųjų metų skaičius** | **2023-ųjų metų skaičius** | **Pokytis (- +)** |
| Įbraižyti laukai | 1741 | 1635 | -106 |
| Plotas ha | 1864,78 | 1825,14 | -39,64 |
| Priimta paraiškų | 216 | 213 | -3 |
| Atnaujinta valdų | 228 | 220 | -8 |
| Naujai įregistruotų valdų | 9 | 13 | +4 |
| Išregistruotų valdų | 10 | 4 | -6 |

1.12. Panaudotos KPPP lėšos (įgyvendinti darbai, tikslai, uždaviniai per metus).

Panaudota 99 731,94 Eur seniūnijos vietinės reikšmės kelių ir gatvių remontui:

* VL9206 Geisiškių k., Pievų g. asfaltbetonio dangos įrengimas.

1.13. Panaudotos Paramos, visuomenei naudingiems tikslams pasiekti, lėšos (įgyvendinti darbai seniūnijoje, pagrindinė informacija).

Paramos, visuomenei naudingiems tikslams pasiekti, lėšų nebuvo skirta.

1.14. Panaudotos vietos bendruomenių savivaldos programos lėšos (įgyvendinti darbai, tikslai, uždaviniai per metus).

Vietos bendruomenių savivaldos programos lėšų nebuvo skirta.

1.15. Seniūnijoje įgyvendinti projektai per metus.

Apšvietimo infrastruktūros modernizavimas Vilniaus r., Dūkštų sen., Dūkštų k.. Projektas buvo finansuojamas iš Europos regioninio plėtros fondo.

Apšvietimo infrastruktūros modernizavimas Vilniaus r., Dūkštų sen., Geisiškių k. Projektas buvo finansuojamas iš Europos regioninio plėtros fondo.

Apšvietimo infrastruktūros sukūrimas Vilniaus r., Dūkštų sen., Geisiškių k., Pievų g., darbų vertė 16 683,02 Eur.

Apšvietimo infrastruktūros sukūrimas Vilniaus r., Dūkštų sen., Daubarų k., darbų vertė 56 899,17 Eur.

Parengtas gatvių apšvietimo Vilniaus r., Dūkštų sen., Levydonių k. techninis projektas kartu su melioracijos atstatymu projektu, projekto vertė 3605,80 Eur.

Parengtas gatvių apšvietimo Vilniaus r., Dūkštų sen., Geisiškių k., Pievų g. techninis projektas, projekto vertė 3267 Eur.

1.16. Kultūros, socialinės, sporto, sveikatos įstaigos, bibliotekos, bažnyčios ir kt. (pagrindinė informacija, įgyvendinti darbai per metus).

Veikia: NDKC Dūkštų skyrius, VRSCB Dūkštų struktūrinis padalinis, Dzūkijos – Suvalkijos saugomų teritorijų direkcijos Neries regioninio parko grupė, Dūkštų Šv. Onos bažnyčia, Šv. kankinio Jurgio Nugalėtojo cerkvė, jojimo centras „Žirgas“, šaudykla „TGR Lithuania“.

1.17. Bendruomenės, bendrijos (pagrindinė informacija, įgyvendinti darbai per metus).

Dūkštų seniūnijos teritorijoje veikia dvi bendruomenės. Dūkštų Šv. Onos parapijos bendruomenė bendradarbiauja su bažnyčia, dalyvauja sprendžiant svarbius bažnyčiai bei parapijai klausimus organizuojant religines šventes ir renginius.

Dūkštų seniūnijos kaimų bendruomenė skatina Dūkštų apylinkės kaimų plėtrą, aktyviai dalyvauja buriant bendruomenės narius bendrai veiklai.

1.18. Seniūnijos problemos (svarbiausi neįgyvendinti darbai, priežastys, poreikiai per metus).

1. Dūkštų k. vandentiekio ir nuotekų tinklų techninio projekto parengimas.

Vandentiekio ir nuotekų tinklų sistema esanti Dūkštų k. yra pasenusi, ji veikia neefektyviai, nesklandžiai, dėl to kyla gyventojų nepasitenkinimas. Didėjant gyventojų bei statomų namų skaičiui atsiranda poreikis modernizuoti vandentiekio ir nuotekų trasą.

2. Atnaujinus nuotekų valymo įrenginius Geisiškių k. aplinkinių kaimų gyventojai nenoriai prisijungia prie bendros nuotekų valymo sistemos, kadangi reikia modernizuoti pasenusią nuotekų trasą taip pat atnaujinti vandentiekį, nes gyventojams kyla daug rūpesčių dėl vandens trūkumo ypač vasaros metu.

1. **Vilniaus rajono Vilniaus rajono savivaldybės administracijos Dūkštų seniūnijos lėšų panaudojimas per 2023 metus.**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| **Programos kodas** | **Programos tikslo kodas** | **Uždavinio kodas** | **Priemonės kodas** | **Priemonės pavadinimas** | **Rezultatai/****Vertinimo kriterijai** | **Savivaldybės biudžeto asignavimai** | **Iš viso** | **Pas-ta-bos** |  |
| **Iš savivaldybės biudžeto** | **Iš valstybės biudžeto specialiųjų tikslinių dotacijų** | **Iš biudžetinių įstaigų įmokų ir pajamų iš mokesčių dalies** | **Iš viso asignavimų** | **Kitos lėšos** |  |  |  |
|  |
|  |
|  | Skirtos lėšos 2023 m. | Panaudotos lėšos 2023 m. | Skirtos lėšos 2023 m. | Panaudotos lėšos 2023 m. | Skirtos lėšos 2023 m. | Panaudotos lėšos 2023 m. | Skirtos lėšos 2023 m. | Panaudotos lėšos 2023 m. | Skirtos lėšos 2023 m. | Panaudotos lėšos 2023 m. | Skirtos lėšos 2023 m. | Panaudotos lėšos 2023 m. |  |
|  | Eur | Eur | Eur | Eur | Eur | Eur | Eur | Eur | Eur | Eur | Eur | Eur |  |
| **Ekonominio konkurencingumo didinimo programa (01)** |
| 01 | 02 | **Sudaryti palankias sąlygas investicijų pritraukimui į rajoną ir gyventojų verslumo plėtojimuisi** |  |
| 01 | 02 | 01 | **Parengti teritorijų planavimo ir kitus dokumentus, reikalingus rajono infrastruktūros išvystymui** |  |
| **Švietimo kokybės ir prieinamumo gerinimo programa (02)**  |
| 02 | 01 | **Užtikrinti sklandų ugdymo procesą rajono ugdymo įstaigoje** |  |
| 02 | 01 | 01 | **Užtikrinti, kad rajono ugdymo įstaigų tinklas patenkintų gyventojų poreikius** |  |
| 02 | 01 | 01 | 18 | Socialinės apsaugos, kultūros, šveitimo rėmimas | Maisto paketai vienišiems, senyvo amžiaus gyventojams ir socialiai remtinų šeimų vaikams Šv. Kalėdų proga | - | - | - | - | - | - | - | - | 1000,00 | 1000,00 | 1000,00 | 1000,00 |  |  |

|  |
| --- |
| **Susisiekimo ir gatvių apšvietimo infrastruktūros gerinimo programa (03)**  |
| 03 | 01 | **Plėtoti rajono gyventojams patogią ir saugią susisiekimo sistemą** |
| 03 | 01 | 03 | **Apšviesti rajono gyvenviečių gatves ir plėsti gatvių apšvietimo tinklus**  |
| 03 | 01 | 03 | 01 | Elektros energijos įsigijimas gatvių apšvietimui ir nuolatinė gatvių apšvietimo tinklų priežiūra seniūnijose | Dūkštų k., Geisiškių k., Miežionių k., Padvarių k., Europos k., Paąžuolių k., Arėnų I k., Airėnų II k., Adomčiškių k., Verkšionių k., Aliejūnų k., Antakalnių k., Rokiškių k., Buivydų k. Medviediškių k., Genių k. | 16600,00 | 16595,32 | - | - | - | - | 16600,00 | 16595,32 | - | - | 16600,00 | 16595,32 |  |
| 03 | 01 | 03 | 01 | Gatvių apšvietimas | Daubarų k. ir Pievų g. Geisiškių k. apšvietimo techniniai projektai, Levydonių k. apšvietimo techninis projektas kartu su melioracijos atstatymo projektu, gatvės apšvietimo įrengimas Daubarų k., Geisiškių k. Pievų g. | 91400,00 | 77709,32 | - | - | - | - | 91400,00 | 77709,32 | - | - | 91400,00 | 77709,32 |  |
| **Valdymo programa (04)**  |
| 04 | 01 | **Užtikrinti sklandų savivaldybės institucijų darbą** |
| 04 | 01 | 01 | **Sudaryti sąlygas savivaldybės funkcijų vykdymui**  |
| 04 | 01 | 01 | 04 | Seniūnijų darbo organizavimas | Vykdoma nuolat | 206900,00 | 202731,91 |  |  | 400,00 |  | 207300,00 | 202731,91 | 800,00 | 800,00 | 208100,00 | 203531,91 |  |
| 04 | 01 | 01 | 04 | Žemės ūkio funkcijų vykdymas | Paraiškų priėmimas | 26200,00 | 25928,11 | - | - | - | - | 26200,00 | 25928,11 | - | - | 26200,00 | 25928,11 |  |

|  |
| --- |
| **Saugios ir švarios gyvenamosios aplinkos kūrimo programa (05)**  |
| 05 | 01 | **Užtikrinti gyventojams nepertraukiamą komunalinių paslaugų teikimą** |
| 05 | 01 | 02 | **Palaikyti rajone švarią aplinką**  |
| 05 | 01 | 02 | 05 | Atliekų tvarkymas (bešeimininkių šiukšlių surinkimas ir išvežimas) seniūnijose | Atliekų išvežimas iš kapinių, administracinio pastato | 3500,00 | 3500,00 | - | - | - | - | 3500,00 | 3500,00 |  |  | 3500,00 | 3500,00 |  |
| 05 | 01 | 02 | 06 | Viešųjų erdvių (kapinių, poilsio zonų ir pan.) tvarkymas seniūnijose | Sutvarkyta ir prižiūrėta kapinių teritorija, kaimų aplinka | 49700,00 | 49284,34 | - | - | - | - | 49700,00 | 49284,34 |  |  | 49700,00 | 49284,34 |  |
| 05 | 01 | 02 | 06 | Kelių ir gatvių remontas bei priežiūra seniūnijoje (žvyrkelių greideriavimas, asfaltbetonio duobių remontas, žvyro ir asfalto dangų įrengimas) | Asfaltbetonio dangos įrengimas Pievų g. Geisiškių k., asfaltbetonio duobių remontas Geisiškių k., Dūkštų k., Miežionių k.Žvyro dangos tvarkymas Tintiniškių k., Airėnų II k., Maskviškių k., Kačergiškių k., Medviediškių k., Brinkiškių k., Padvarių k., Verkšionių k. Žvyrkelių lyginimas greideriu | 403900,00 | 403628,68 |  |  | - | - | 403900,00 | 403628,68 | 4185,00 | 4185,00 | 408085,00 | 407813,68 |  |
|  |  |  |  |  |  |  |  |  |  |  |  |  |  |  |  |  |  |  |
| 05 | 02 | **Saugoti ir puoselėti natūralią rajono gamtą** |
| 05 | 02 | 02 **Vykdyti prevencijos priemonės siekiant išvengti žalos aplinkai**  |
| 05 | 02 | 02 | 01 | Sosnovskio barščių naikinimas Geisiškių k., Europos k., Maskviškių k., Rokiškių k., Padvarių k., Vėlybniškių k. pakelėse ir valstybinėje žemėje | Sosnovskio barščiai naikinti šienavimo ir cheminiu būdu, augalus apipurškiant sisteminiais herbicidais taip stabdant jų plitimą |  |  | - | - | - | - |  |  | 3936,86 | 3936,86 | 3936,86 | 3936,86 |  |

|  |  |  |
| --- | --- | --- |
| 06 | 02 | **Didinti sveikatos priežiūros paslaugų prieinamumą ir kokybę** |
| **Socialinės atskirties mažinimo programa (08)**  |
| 08 | 01 | **Didinti socialiai remtinų asmenų integraciją į visuomenę ir mažinti socialinę atskirtį** |
| 08 | 01 | 01 | **Teikti socialinę paramą**  |
| 08 | 01 | 01 | 01 | Piniginės socialinės paramos teikimas išmokant pašalpas ir kompensacijas | Vykdoma nuolat | 31200,00 | 30884,97 | - | - | - | - | 31200,00 | 30884,97 | 8500,00 | 8500,00 | 39700,00 | 39384,97 |  |
| 08 | 01 | 04 | **Padėti bedarbiams grįžti į darbo rinką**  |
| 08 | 01 | 04 | 01 | Viešųjų darbų programos vykdymas | Teritorijos tvarkymas ir gražinimas. Bedarbių skaičiaus mažinimas |  |  | 5106,00 | 5077,08 | - | - | 5106,00 | 5077,08 | - | - | 5106,00 | 5077,08 |  |

Seniūnė Honorata Masalskienė

Vyresnioji finansininkė Renata Michalkevič